Saya mau tau Sejarah dari Sekolah Kebangsaan Genting. Jelaskan dalam bahasa melayu

Tarikh sebenar sekolah ini didirikan tidak dapat dipastikan tetapi dapat diagak iaitu lebih kurang tahun 1886, iaitu di Kampung Genting. Perkara ini mengikut rekod seorang murid tua yang bernama Encik Sahid bin Ismail dalam tahun 1908 di mana nombor rekod pendaftarannya ialah 345. Bangunan lama didirikan dalam tahun 1914

Sebelum Perang Dunia ke-2, sekolah ini dikenali dengan nama Sekolah Melayu dan menggunakan Bahasa Melayu sebagai bahasa pengantarnya. Sebelum tahun 1935, sekolah ini mempunyai 4 bilik darjah sahaja, iaitu dari darjah satu hingga darjah empat sahaja. Mulai tahun 1935, sekolah ini telah mewujudkan kelas sehingga darjah lima manakala pada tahun 1940, darjah enam pula diwujudkan.

Apabila tercetusnya Perang Dunia Kedua pada 18.12.1941, pelajaran di sekolah ini terhenti buat sementara waktu. Pelajaran di sekolah ini di sambung semula di bawah pentadbiran tentera Jepun pada 01.09.1942 dengan mengikuti sistem pelajaran Jepun. Bahasa pengantarnya ialah Bahasa Jepun sehinggalah tamat Perang Dunia ke-2.

Setelah tamat Perang Dunia ke-2, pada 15.08.1954, tentera British pula mengambil alih pentadbiran sekolah dan diberi nama Sekolah Melayu. Dalam tahun 1950-an, pelajaran Bahasa Inggeris dimulakan. Pada tahun 1952 Sekolah Melayu telah di tukar menjadi Sekolah Umum. Darjah 6 khas dimulakan pada tahun 1953. Pada tahun 1960, Sekolah Umum ditukar menjadi Sekolah Kebangsaan sehinggalah ke hari ini. Pada tahun 1961, pelajaran agama telah dimasukkan sehinggalah sekarang.

Bangunan lama digantikan dengan bangunan baru dalam Rancangan Malaysia Kedua. Bangunan kedua separuh lama didirikan dalam tahun 1952 iaitu bangunan 2 tingkat, manakala bilangan bilik darjahnya tidak sesuai dengan perkembangan hari ini.

Bangunan baru yang didirikan dalam tahun 1961 telah dibuka dengan rasminya oleh Yang Amat Berhormat Tan Sri Wong Pau Nee iaitu Menteri Besar Pulau Pinang pada ketika itu. Bangunan ini tidak dilengkapi dengan sebarang kemudahan seperti bilik stor, bilik guru dan beberapa bilik lain. Sekolah ini juga tidak mempunyai padang yang luas untuk kemudahan padang permainan.